JohanHeinsen/ENO huggingface dataset:
Berlingske Tidende, 1836-10-01
Skibs-Auction. Mandagen den 3die October förstkommende, om Formiddagen Kl. 10 slet, bliver ved offentlig Auction, som afholdes hos Gaardmand Ole Jensen paa Hundie Mark, absolut bortsolgt: For vedkommende Assurandeurers Regning mod contant Betaling, A. Skroget af det af Capt. J. M. Tode förte og fra Calmar til Livorno bestemte, men ved Hundie Forstrand, indstrandede Brigskib, Victoria kaldet, med sammes 2de Master, Bougspryd, Undervanter, Stag, Roer og Roerpind, en Jern-Kabys og 2de Pumper med Pumpe redskab. B. Det fra bemeldte Skib ilandbjergede Inventarium, bestaaende af 2de Ankere, en Jern-Ankerkjetting, Tougværk, Seil, Blokke, Rundholter og øvrige staaende og löbende Redskaber, samt 2de Baade m. m. Trykte Fortegnelser over Inventariet blive, 2de Dage for Auctionen, at erholde hos Herr Herredsfoged Blume Roeskilde, Kjøbmand Bosserups Enke i Kjøge og paa Auctionsstedet, samt hos Undertegnede, hos hvem Conditionerne tillige erfares. Kjöbenhavn, den 27de Septbr. 1836. N. Schjött & Hochbrandt, Fredagen den 21de October 1836, Formiddag Kl. 11 slet, bliver efter General-Postdirectionens Begjæring paa Skibsbygmester R. Bonnesens Plads ved Nyborg Skibsbroe holdt offentlig Auction over Skroget af Post agten Ørnen, der hidtil har været afbenyttet ved Posttransporten over store Belt. Conditionerne ere forinden til Eftersyn her paa Contoiret. Nyborg Byfoged-Contoir den 27de September 1836, Bierfreund.
Berlingske Tidende, 1836-10-01
Vare-Auctioner. Tilberedt Hør og Blaar bortsælges ved Auction paa Wibyegaard pr. Roeskilde, Tirsdagen den 4de October 1836, Formiddag Kl. 10.
Berlingske Tidende, 1836-10-01
Fredagen den 7de October 1836, om Formiddagen Kl. 9, afholdes paa Kjøbenhavns Toldkammer Auction over Manufacturvarer efter Forordn. af 2den April 1814. Trykte Fortegnelser faaes paa Stemplingscontoiret Dagen førend Auctionen.
Berlingske Tidende, 1836-10-01
Fredagen den 14de October Kl. 11 bliver i den kong, lige grönlandske Handels-Locale paa Börsen ved Auction bortsolgt: circa 3000 Tdr. lys og brun Sæltran, Trannen, hvoraf Sortementerne nærmere ville blive bekjendtgjorte, er beliggende paa Handelens Tranbakker og forevises af Pakhuusforvalter Hilcker.
Berlingske Tidende, 1836-10-01
Logere Auctioner. Fredagen den 21de October førstkommende og efterfølgende Dag, hver Dags Formiddag Kl. 9 Slet, bliver i Ølstykke, Præstegaard ved offentlig Auction bortsolgt en Deel Jnd- og Udboe, bestaaende af Sølv, Plet, Meubler, bestaaende af Sopha Borde, Stole, Speile, Senge, Sengeklæder, Linned, Glas, Porcellain, Kobber, Jernfang, et otte Dages Stueuhr, et Chatol med Opsats, Heste, Vogne, Seletøier, Køer, Sviin, samt nogle Bøger, m. m.; Alt tilhørende Boet efter afgangne Sognepræst M. Feld, og senere afdøde Hustrue Kirstine, Sophie Feld, født Wengel. De trykte Fortegnelser herover vil være at erholde i ovennævnte Præstegaard, i Frederikssund hos Hr. Gjestgiver And kjær, i Wexøe, Lynge, Trum og Weirbroe Kroer samt paa Undertegnedes Contoir. Hillerød, den 20de September 1826. v. Hadeln.
Berlingske Tidende, 1836-10-01
Fredagen den 14de October førstkommende, om Formiddagen Kl. 9, bliver ved Auction i Huset Nr. 157. i Larsleistrædet bortsolgt en Deel Løsøre og Effecter bestaaende af Gulduhre, Sølv, Messing, Kobber- og Jerntøi, Mahogni= og andre Meubler, Linned og Gangklæder m.v., tilhørende Stervboerne efter Frue Provstinde Marie Elisabeth Bentzon, fød Bay, og Contorist Wulff Philip Unna, samt Urtekræmmer Bjørn Thomas Grønbecks Fallitboe m. fl., imod Betaling til Procurator Dahl paa Vestergade Nr. 43, hvor, saavelsom paa Auctionsstedet, trykte Fortegnelser erholdes nogle Dage før Auctionen.
Berlingske Tidende, 1836-10-01
Onsdagen den 12te October førstkommende, om Formiddagen Kl. 9, lader Brygger Schous Enke formedelst Ophævelse af sin Næringsvei og Udflytning af Gaarden Nr. 48 paa Nørregade, ved Auction bortsælge i bemeldte Gaard: endeel Løsøre, bestaaende af : Mahogni=, Birk- og Fyrretræes=Meubler, Sengeklæder og Lagener m. m.; endeel Malt, Humle og Steenkul, samt forskjelligt Jnventarium, af Vindetouge, Kornsække Kornharper, 1 Skpds. Bismer, Malm= og Jernlodder &c.; end videre bortsælges: et Par unge sorte vel tilkjørte, 11 Qvarteer høie Hopper, en ung bruun 11 1/2 Qvarteer. høi Eenspænderhest, en Vienervogn, en trestolet Hamborgervogn, en trestolet Holsteenskvogn, en Enspændervogn med to laqverede Sæder, en Tospænderkane med Bjørneskindsdækken, 2 Bryggervogne, Bielder, Seletøi, Staldredskaber m.v. Betalingen bliver at erlægge til Fuldmægtig Hagen, boende paa Nørregade Nr. 26 og 27, hvor, saavelsom paa Auctionsstedet, de trykte Fortegnelser forinden ville være at erholde.
Berlingske Tidende, 1836-10-01
Fæster.
Berlingske Tidende, 1836-10-01
Extract, Jfølge Kongelig allernaadigst Bevilling og Stævning af 14de dennes – der findes indrykket i denne Tidende Nr. 231, for indeværende Aar – indstævnes med Aar og Dags Varsel uden Laugdag eller Forelæggelse, den eller dem, som maatte have ihænde en af Dreier Niels Nielsen i Aunslev Bye og Sogn, Windinge Herred, Svendborg Amt, i Fyen, til Gaardmand Frederich Christian Thygesen i Bogense i ovennævnte Herred og Amt, under 11te December 1801 udstædt, og den 19de f. M., inden Windinge, Bjerge og Aasum Herreders Ret, tinglæst, men senere indfriet, og uden at være udslettet i Pantebogen, bortkommen Panteobligation, stor 195 Rdlr. D. C., med første Prioritet i tvende Huse, med tilliggende Jorder i bemeldte Aunslev, og noget Løsøre, til at møde inden Windinge Herredstingsret, paa Raadhuset i Nyborg, den sidste Løverdag i Januar Maaned 1838, Formiddag Kl. 10 slet, for med Obligationen at fremkomme, og deres Adkomst dertil at beviisliggjøre, da samme ellers ved Rettens Dom vil blive mortificeret til Udslettelse af Pantebogen. Windinge Herredscontoir i Nyborg i Septbr. Maaned 1836. G. H. Moltke.
Berlingske Tidende, 1836-10-01
Skifte=Jndkaldelser. Tirsdagen den 18de October d. A., om Formiddagen Kl. 11. bliver paa mit Contoir paa Dorthealyst, holdt Skiftesamling i Boet efter afdøde Selveier Boelsmand Christen Møller i Marke, hvorom Boets Creditorer og Arvinger herved underrettes. Meerløse og Tudse Herredscontoir, den 29de Septbr. 1836. D. T. Lawæt.
Berlingske Tidende, 1836-10-01
Proclamata. Ved Proclama, som snarest mueligt læses for vedkommende Over- og Underret, ere alle de, som i navnlig Maade maatte have noget at fordre i Stervboet efter afgangne Sognepræst Ferdinand Thura i Gjern Bye og Sogn samt Herred, Skanderborg Amt, indkaldte med 13 Ugers Varsel til, inden denne Tids Forløb, under Tab af deres Fordringer, at anmelde og beviisliggjøre samme for undertegnede Skifteforvalter, hvilket herved endvidere bekjendtgjøres. Skanderborg, den 22de September 1836. Blichfeldt. (Hermed følger 8de Ark af Højesterets paadømte Sager.) Kjøbenhavn. Trykt i det Berlingske Bogtrykkerie med Hurtigpresse denne Sinde udkommer daglig og tilbringes Abonnenterne for 1 Rbd. 3 s Qvart. Subskription modtages her i Staden, Pilestræde Nr. 118, og i Provindserne paa de Kgl. Postcontorer.
Berlingske Tidende, 1836-10-03
de. qui ri else. ser. en til en de posten. rin leg er ditiske derlingske ertissements. den de. er Udgivet og forlagt ved Brødrene Berling; redigeret af Archiater Schönberg. Mandagen den 3die October.
Berlingske Tidende, 1836-10-03
Frankerig.
Berlingske Tidende, 1836-10-03
Paris, den 21de September. General BernardsUdnævnelse til Krigsminister betragte de uafhængige Journaler som en Følge af de til at modtage Portefeullen opfordrede gamle Krigeres Vægring herved. Som bekjendt har General Bernard, som personlig er Kong Ludvig Philip meget hengiven, engang for været Krigsminister under Bassanos tre Dages Ministerium. Han var tidligere Adjutant hos Napoleon, der især agtede ham som en dygtig Artillerist, derpaa vandrede han ud til de forenede nordamericanske Fristater, og vendte først efter Juli-Revolutionen tilbage til Frankerig. Ved hans Udnævnelse finder man især det at udsætte, at han hørte til de ivrigste Befordrere af hiin Plan, at indkile Staden Paris mellem de projecterede Fortsdetaches, hvilket Project strandede paa Pariser-Borgernes Manifestationer og navnlig ogsaa paa Nationalgarden. For at forsvare denne Udnævnelse beraaber et af de ministerielle Blade sig paa, at Napoleon har paa St. Helen betegnet General Bernard som et af de dydigste Mennesker, der nogensinde var kommet ham for Øje. Med Hensyn til de øvrige Udnævnelser fremhæve Oppositionsbladene den Omstændighed, at der blandt de Udnævnte findes tvende Jndivider, der som Anklagere i April Processen udmærkede sig ved en sær Lidenskabelighed i deres Functioners Udøvelse; hermed menes de Herrer Franc-Carre og Latour nelle. – Af Herr Martin venter man sig ikke meget som Handelsminister, saa meget mindre som han hidtil har været aldeles fremmed for denne Administration og indskrænket sig til en reen juridisk Løbebane. Ni Studenter, som i Anledning af de ved den medicinske Skole for nogen Tid siden forefaldne Uroligheder, vare blevne fængslede, mødte for et Par Dage siden for den herværende Tugt-PolitiRet. Fire af dem bleve frikiendte; af de Øvrige blev een dømt til en Maaneds Fængsel og 50 Frankers Pengestraf, og fire til sex Dages Fængsel og 25 Frankers Pengestraf.
Berlingske Tidende, 1836-10-03
Spanien. En Skrivelse fra Bayonne af 15de dennes melder: "Don Carlos har i disse Dage faaet 1,500,000 Franker i Vexler paa denne Stad. Paa nogle at disse Vexler, saae man Navnene af tvende store Amsterdammer-Handelshuse. Der er gjort betydelige Jndkjøb af Munition og Munderinger for Don Carlos Regning, og af den Jver, Leverandeurene herved have lagt for Dagen, fremlyser, at den hidtil stedfundne Pengemangel i det carlistiske Hovedqvarteer, er afhjulpet paa den ene eller anden Maade.
Berlingske Tidende, 1836-10-03
Ved Regjeringens nyere Forholdsregler til Armeens Forstærkning har denne ikke faaet nogen synderlig Tilvext af Kæmpere, og det sidste Opraab har indbragt flere Realer end Soldater. Den Langsomhed, hvormed Udskrivningen af 50,000 Mand og Nationalgardens Mobilgjørelse iværksættes, contrasterer paa en bedrøvelig Maade med Landets trykkende Stilling. Derimod ere de hemmelige Selskaber, hvis fælleds Overhoved skal være General Vigo Pedro, saa meget desto virksommere.
Berlingske Tidende, 1836-10-03
Den Vedholdenhed, hvormed Regjeringen afslaaer Passe til Udlandet, opnaaer aldeles ikke Hensigten, da særdeles mange Mennesker udvandre uden Passe.
Berlingske Tidende, 1836-10-03
Rusland. St. Petersborg, den 17de September. – Dor pater Tidenden melder: J Landsbyen Neu-Pebalg har en Arbejdsmands Kone den 30te August (11te Septbr.) født et Drengebarn med tvende Hoveder, Barnet lever endnu.
Berlingske Tidende, 1836-10-03
Jtalien. J franske Blade hedder det: Breve fra Majland stadfæste Efterretningen om en af Keiser Ferdinand meddeelt Amnesti. Men denne Forholdsregel er dog ikke - som man har paastaaet – almindelig, den indbefatter kun 50 Personer, af hvilke de fleste udvandrede i Aaret 1821, efter Begivenhederne i Piemont, og ti ere allerede døde i Spanien eller Portugal.
Berlingske Tidende, 1836-10-03
Ostindien. Det engelske ostindiske Huus har i Mandsminde aldrig nydt en saa dyb Rolighed som i nærværende Øjeblik, alle Efterretninger fra Jndien lyde fredeligt og for første Gang i en Tid af 40 Aar har Compagniet ikke en eneste Bataillon i Feldten. Man taler rigtignok om Rundschit Singhs Død, hvilken Omstændighed snart vilde føre til Krigsoperationer i det nordvestlige Jndien; men derom har man allerede talt saa ofte, at Efterretningen ikke længer finder Tiltro. Compagniet benytter denne rolige Periode til saameget som muligt at forbedre Jndiens Forfatning. Efterat have afskaffet al Transittold i det Jndre af Halvøen fra dette Aars Begyndelse af at regne, har den nye General-Gouverneur, Lord Auckland, i sin første Proclamation af 15de Marts d. A. ophævet Bytolden i Calutta. Den havde i Førstningen indbragt 30,000 Pund Sterling, men var lidt efter lidt, uagtet Byens tiltagende Udstrækning, sjunket ned til 10,000 Pund, og medførte alle Onder af en udbredt Smughandel. Han forkyndte tillige, at alle de øvrige Afgivter af den indre Handel vare aldeles ophævede og skulde erstattes med en ikke betydelig Forhøielse af Jndførselstolden (der for Øjeblikket i Gjennemsnit kun udgjør to Procent).
Berlingske Tidende, 1836-10-03
Compagniet har sendt flere Naturforskere til de forskjellige Præsidentskaber, for at udkaste Forslag til Bomulds-, Silke- og Tobaksdyrkningens Forbedring. og chemisk at undersøge Hoveddistricternes Jordbund, for at man kan forplante de bedre Arter af americanske Sukkerrør, Bomuld o. s. v. til et ligeartet. Jordsmond. De mangfoldige Slags Rigdomme, Jndien frembyder, og til hvis Udvikling der ikke hører andet end Anvendelsen af europæisk Kunst og Udholdenhed, ere uudtømmelige, men hidtil kun lidet bekjendte. Et Foretagende, der for Øjeblikket paabegyndes, maa tjene som Exempel herpaa. Under den sidste Krig mod Birmanerne betraadte europæiske Tropper for første Gang Kohiahs Bjerge i Assam skjøndt de dog høre til det engelske Gebeet. Oberst Wathon fandt ved denne Lejlighed Climatet saa paafaldende kjøligt og sundt, at han foreslog Regjeringen at oprette her et Hospital for Besætningen i Bengalen, og som Følge af dette Forslag blev Chi was Sanatarium bygget. Det ligger i Nærheden af Burhamputer, og med Dampbaade kan man i sex Dage naae derhen fra Caleutta. Europæiske Officerers og Lægers Ophold ved Establissementet førte lidt efter lidt til Omegnens Undersøgelse, og man opdagede snart uhyre Kullagere, der give en fortrinlig Sort Kul, riig paa Jordbeeg, og som næsten slet ikke efterlader noget Residuum. Man bemærkede ogsaa snart, at Landets halvvilde Jndbyggere tilberedte en udmærket Slags Staal, og dette ledte til Opdagelsen af rige og udmærkede Jernminer, Kort efterhaanden fandtes alt det forenet, der hører til den meest udstrakte Fabrikkation af det bedste Jern og Staal: Leer til Ovne, Træ til Kul og Bygningstømmer, Vandfald til at drive Maskinerne med, og et ubegribeligt billigt Ophold i et Clima, der fuldkomment passer for den europæiske Constitution. Et Selskab i Calutta har begyndt at bygge Jernhytter og har i Sinde at anlægge Staalf abrikker, til hvilke man vil forskrive engelske Arbejdsfolk. Alt det grove Arbeide kan forrettes af Bjergboerne, der ere en uciviliseret, men velvillig Race, Selskabets Øjemeed gaaer især ud paa, at tilvirke Armeens Nøvendig heder, der nu med store Omkostninger maae hentes fra England.
Berlingske Tidende, 1836-10-03
America. Det synes som om den betydeligt formindskede Brug af spiritusse Drikke i Nordamerica, ved de mangfoldige der oprettede Maadeholds-Foreninger, har havt en betydelig forøget Forbrug af Caffe og Sukker til Følge. J Rio Janeiro have Nordamerica nerne opkjøbt næsten al Caffeen til saa høie Priser, at det nu vilde være forbundet med Tab at forsende denne Artikkel derfra til Europa. Skibe, som vare bestemte til Hamborg og England med Caffe, have en engang været istand til at kunne complettere deres næsten fuldstændige Ladninger med nogle hundrede Sække Americanerne have i Sommer fragtet alle Nationers Skibe i Rio Janeiro - hvoriblandt ogsaa flere danske med Caffe og Sukker til de forenede Stater, og betale dem høiere Fragter end der ellers blev tilstaaet til Europa.
Berlingske Tidende, 1836-10-03
Norge. J Anledning af Statsraad, Grev Wedel-Jarlsbergs Udnævnelse til Norges Statholder indeholder den Constitutionelle" følgende bemærkninger: Uden at vi kunne indsee Tilstrækkeligheden af de Grunde, der for Tiden skulde motivere Besættelsen af denne Post, er det langtfra at ville lukke Øjnene for denne Udnævnelses Lysside. Det første Embede i Riget, det Embede, hvilket efter dets Gagering endog synes at skulle være omgivet af et Slags Glands, saae vi hidtil altid beklædt af Udlændinge; det maa glæde os at see det beklædt af en Normand, og det en Normand, som i sine private Forhold har de dybeste Rødder i den fædrelandske Jord og med stor Dygtighed og særdeles Talenter forener almeen Agtelse i fuldeste Maal. At denne Statholder, som det formodes, ikke erholder den høieste militaire Commando i Riget, er ogsaa forsaavidt gavnligt, som heri ligger en udtrykkelig Anerkjendelse af Unødvendigheden af saadan Cumulation og denne altsaa saameget bestemtere fremtræder som uconstitutionel, forsaavidt nogen svensk Mand som Statholder beklædes med Commandoen. Mere djærvt yttrer samme Blad sig angaaende den Omstændighed, at Statholder-Udnævnelsen findes i den officielle Afdeling af den svenske Statstidende. Det kaldes en Haan for Nationen, en Tort for den norske Regjering, at denne skal hente Kundskab om den kongl. Afgjørelse af norske Regjeringsanliggender fra svenske officielle Kundgjørelser, forinden den selv derom har erholdt Meddelelse.
Berlingske Tidende, 1836-10-03
Af den Constitutionelles Beretning om Professor Herslebs Jordefærd den 19de dennes optages her Følgende: Aarle om Morgenen havde de Studerende, bragt deres dyrebare Lærers skrinlagte Hylle til Byens Kirke og opstilt Kisten paa en Katafalk i Kirkens Midte. Det budne Følge begav sig Kl. 12 i Procession til Kirken, hvor, foruden det frivillige Følge og de Studerende, en stor Mængde Mennesker vare samlede. Højtideligheden aabnedes med en af Mands og Fruentimmerstemmer udført Chorsang, hvorpaa Stiftsprovst Munck holdt Sørgetalen fra Prædikestolen. Henimod Slutningen henvendte Taleren sig specielt til de theologiske Studerende, hvorefter en af disse med nogle hjertelige Afskedsord lagde Erkjendtlighedskrandsen paa Kisten. Biskop Sørenssen fremtraadte derpaa og skildrede med vante apostoliske Kraft og Varme vort Tab og vort Haab. Ethvert Hjerte i Kirken maatte gribes underlig af Oldingens Ord, Kirkehøjtideligheden sluttedes, ligesom den aabnedes, med Vers, forfattede af Digteren Weelhaven. Af de Studerende blev Kisten igjen baaren til Kirkegaarden, hvor Catechet Wexels tolkede for sidste Gang de Efterlevendes dybe Smerte, ved den Forklare des Bortgang, deres sidste Tak og sidste Farvel. – Beretningen slutter med følgende Linier: "Der er intet meere Forsonende, intet mere Gribende og Trøsterigt end Udtrykket af Fortjene stens fulde Anerkjendelse; og dette findes, om nogensteds, i et saadant Sørgetog, som det, der frivilligt og af alle Samfundets Classer dybt sørgende fulgte den Hedengangne til hans Hvilested.
Berlingske Tidende, 1836-10-03
Grimstad, den 20de September. Sluppen Ellidag fra Bergen, der førtes af Skipper Jbsen, og som var bestemt til Christiania med Passagerer og Fragtgods, stødte paa den saakaldte Bassebaae imellem Grimstadt og Hæsnæss. Sluppen sank øieblikkelig, men Besætningen og Passagererne, hvoriblandt fire Fruentimmere, ere reddede, og de Sidste ere ankomme hertil.
Berlingske Tidende, 1836-10-03
Jndenlandske Efterretninger. Slagelse, den 19de Septbr. En ond Skjæbne synes at svæve over den ikke langt herfra beliggende Præstegaard i Tersløse, som beboes af den værdige Hr. Pastor Petri, der for kort siden blev forflyttet hid fra Veile. J hans Formands, Pastor Østrups Embedstid, afbrændte Præstegaarden aldeles og bleve af ham frany opbygget. J indeværende Aar hendte det sig, at Pastor Petri skulde ud i Embedsærinde. Først vilde han giøre Touren tilfods, men betænkte sig, og besluttede at ride. Jdet man vil hente Hesten ud af Stalden, slaaer Jlden op indenfor, og da den saaledes, ved et af hine Tilfælde, hvorunder en høiere Styrelse saa ofte skjuler sig, opdagedes i Tide, blev man let Herre derover. Det var hævet over enhver Tvivl, at Jlden var paasat. Sidstafvigte Torsdag, ved Solens Nedgang, bemærkede Folkene, som færdedes i Nærheden af Præstegaarden, en svovlet, sveden Lugt, Præste-Enken Madame Østrup, som boer i det tæt derved beliggende Enkesæde, bragte endogsaa, da hun udenfra kom ind til sin Moder, efter Dennes Forsikkring, en besynderlig Lugt med sig - saa opfyldt maa Luften udenfor have været deraf. Nogle Øjeblikke efter stod en saakaldet Bod med en Stak Ho og en halv Snees Læs Langhalm i lys Lue, som kunde sees over to Mille borte, Lykkeligviis blev, ogsaa dennegang, den stærktruede Præstegaard reddet. Kort efter Jldebranden fandt En af Gaardens Folk paa Logulvet, en Bommestespose med nogle Klude, hvori der havde være Jld. J den halvforkullede Pose fandtes Tørveaske og Levninger af Svovl. Sandsynligviis er den kastet ind gjennem et af de paa Ladelængden værende Lufthuller – et Hul videre, og det brændbare Stof var falden i Laden, hvor der var Halm i Overflødighed. Disse gjentagne Mordbrands forsøg opfylde hele Egnen med Rædsel og Afsky Vi vilde foregribe de retlige Undersøgelser, om vi tillode os, at yttre et Ord om Gjenstanden for en almindelig Mistanke. Vi kunne ej engang antyde, at en saadan Mistanke existerer, uden at tilføie, at Jngen uden at oprøres i sit Jnderste kan give den Rum.
Berlingske Tidende, 1836-10-03
Flensborg, den 20de Septbr. J Dag foretoges Valget af en ny Sjælesørger for vor St. Nicolai Menighed i den som Provst til Slesvig forflyttede almeenelskede Pastor Callisens Sted. Som Candidater optraadte: Hr. Pastorerne Haars fra Bregum og Burchardi fra Jtzehoe, samt Rector Niemann fra Slesvig. Af den overordentlig talrigt forsamlede Menighed traf Valget med stor Pluralitet Pastor Haars, som erholdt 236 Stemmer, medens Burchardikun fik 73 og Niemann 106.
Berlingske Tidende, 1836-10-03
Af de paa Haurvig-Odde indstrandede Skibe kom det ene, hjemmehørende i Ringkjøbing, ført af Skipper Lauridsen, af igjen, uden at enten Skib eller Ladning havde taget Skade; det andet derimod, hjemmehørende paa Fanø, ført af Skipper Winther, er trukket paa Land for at repareres.
Berlingske Tidende, 1836-10-03
Kjøbenhavn, den 3die October. J Anledning af Phenomenet med den flere Gange omtalte Fraxinelle tillade vi os at tilføje Følgende. Denne Plante har forhen været meget anbefalet mod Epilepsi. Den udødelige Linne kaldte den Dictamus, fordi den voxer paa Bjerget Dicta paa Creta. At den, ved at man nærmer sig om Aftenen med et brændende Lys synes at antændes, og dog ikke forbrænder, opdagedes allerførst af Linnes Datter.
Berlingske Tidende, 1836-10-03
Ved Rescript af 24de Septbr. til Amtmanden, over Veile Amt er det bevilget, at de i Sønderomme, og Veile til den 1ste November d. A. fastsatte Markeder maae udsættes, det paa førstnævnte Sted til den 3die og det paa sidstnævnte Sted til den 8de Novbr.
Berlingske Tidende, 1836-10-03
J Ugen fra den 24de September til den 1ste October ere her i Staden ægteviede 14 Par, fødte ere 59, hvoraf 25 Drenge og 34 Piger, døde ere 50, hvoraf 12 Mænd, 21 Qvinder, 7 Drenge og 10 Piger, Under ovennævnte 500 Døde ere indbefattede fem, som døde i Fødsels= og Pleiestiftelsen og een i Helliggeistes Hospital. Saaledes ere 9 flere fødte end døde. – De anførte 50 Døde ere bortrykkede af følgende Aarsager: Alderdom 3, Barselseng 2, Betændelsesfeber 3, Brystsyge 4, Cacheri 2, dødfødte 3, Guulsot 1, hastiger død 1, indvortes Svaghed 5, Krampe 6, Kræft 3, Skarlagensfeber 1, Slag 3, Slagflod 2, Svindsot 3, Typhusfeber 2, Tænder 1, ulykkelig Hændelse 1, Vattersot 2, uangivne Sygdomme 2.
Berlingske Tidende, 1836-10-03
Ledige Embeder. Under det danske Cancelli Søby, og Hallenslev Sognekald i Sielland, 346 Rbd.
Berlingske Tidende, 1836-10-03
Under Rentekammeret: Skovridertjenesten i Handewittholz i Flensborg Amt.
Berlingske Tidende, 1836-10-03
Befordringer og Afgang. Under Rentekammeret: Den 10de Septbr. er Copiist i Landsoverrettens samt Hof- og Stadsrettens Justitscontoir, B. H. Borgen, udnævnt til Sysselmand for Myre og Happedals Sysler i Jslands Vester-Amt, fra 6te Juni 1837 at regne. Den 24de: Stiftamtmand over Jsland, og Amtmand over Jslands Sønder-Amt, L. A. Krieger, til Stiftamtmand over Aalborg Stift og Amtmand over Aalborg Amt; Amtmand over Hjørring Amt, J. A. Graah, Rd. af D. til Amtmand over Præst Amt.
Berlingske Tidende, 1836-10-03
Under Generalpostdirectionen. Den 6te August er Volontair i Directionens danske Secretariat, Greve A. Scheel, beskikket til Postmester i Stege. Den 24de: er Cancelliraad og Postmester Jantzen i Nykjøbing paa Falster efter Ansøgning i Naade og med Pension entlediget fra bemeldte Postmester-Embede, og under samme Dato, Fuldmægtig i Directionens Befordrings væsens Secretariat, C. U. Jantzen, udnævnt til Postmester i bemeldte Kjøbsted.
Berlingske Tidende, 1836-10-03
Kjøbenhavn, den 3die October. Posten med Dampskibet ankom i Gaar Aftes Kl. 7, Posten for i Dag i Morges Kl. 5 1/2. De Nyheder, de medbragte Tidender indeholde, ere følgende.